Dragi moji,

Vrijeme je za drugi ovotjedni zadatak iz povijesti. Ovdje je poveznica na kratku video lekciju o ukidanju Vojne krajine i o razdoblju od nekoliko godina između bana Mažuranića i bana o kojem ćemo danas govoriti. Ove nastavne sadržaje nemate u svojim udžbenicima, pa preporučam da pogledate.

<https://www.youtube.com/watch?v=D6fSMfVGUIg&list=PLDIcrQh0H8gK66Ifk3ctfchN9WIkQXIE->

Danas ćemo govoriti o banu Khuenu-Héderváryju. Lekcija se nalazi u udžbeniku na stranicama od 143 do 145. Za vas sam pripremila prezentaciju u kojoj ćete vi biti poznati detektiv Sherlock Holmes. Pratite upute te, kao pravi detektiv, riješite slučaj!

Imam dvije napomene:

– u prezentaciji se spominje ime Dragutin, to je u stvari ime Károly (i kod nas su Drageci u biti Karleki ☺),

- kada dođete do slajda na kojem je nacrtan zvučnik i piše klikni na ikonu, vi kliknite na ovu poveznicu:

<https://www.youtube.com/watch?v=bv_306kaVJY>

Kad ste riješili slučaj, prepišite nekoliko natuknica o banu Khuenu-Héderváryju koje su nalaze na drugoj stranici ispod ovog teksta, a zatim zapišite svoje rješenje slučaja.

Zadaću mi ne trebate slati, tko želi može mi poslati rješenje mailom ili u Teamse. Vremena imate do utorka, 7.4.

Za sve nejasnoće, slobodno se javite!

Sretno!

BANOVANJE KÁROLYJA KHUEN-HÉDERVÁRYJA

- prije dolaska Khuen-Héderváryja:

* nemiri u Hrvatskoj zbog dvojezičnih grbova
* ''nijemi grbovi'' → grbovi bez ikakvih natpisa

- vrijeme banovanja: 1883.-1903.

- obilježja banovanja:

* mađarizacija – osnivanje mađarskih pučkih škola

- uvođenje mađarskog jezika u škole, urede, na željeznice

(protivno Nagodbi)

* politika ''podijeli pa vladaj'': izazivanje sukoba između hrvatskih stranaka; izazivanje sukoba između hrvatskih i srpskih političara
* kulturni napredak → graditeljska djelatnost, razvoj školstva (ministar Izidor Kršnjavi)

- 1895. – otvorenje nove zgrade Hrvatskog narodnog kazališta u Zagrebu → protest studenata → spalili mađarsku zastavu na trgu bana Jelačića

- 1903. – odlazak bana nakon nemira